hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu de de en hu hu hu hu hu hu hu hu hu hu hu hu en
A MÉDIA ÖNSZABÁLYZÓ TESTÜLET átérezve felelősségét a hazai, valamint a világ más tájain működő magyar újságírás etikai normáinak alakításában – az alábbi állásfoglalást teszi közzé:
a felsőoktatásban működő kommunikáció szakokról
A sajtóhírekben – többek között az MTI vonatkozó jelentésében – olvasható, hogy az oktatási kormányzat államtitkárságán felvetődött annak lehetősége, hogy Magyarországon meg kellene szüntetni a felsőoktatásban a kommunikáció szakokat.
A Média Önszabályzó Testület a felsőfokú – főiskolai, egyetemi – képzésben a kommunikáció szakok továbbfejlesztését tartja szükségesnek.
A szakok esetleges megszüntetése negatívan befolyásolná a magyarországi kommunikáció minden területét, ezen belül különösen a magyar média helyzetét, az káros lenne a magyarországi média fejlődése tekintetében.
A huszonegyedik században – amelyet méltán neveznek a kommunikáció századának – a társadalom nem létezhet kommunikáció- és médiatudományi felsőoktatása nélkül.
A kommunikáció szakokon nem csupán az újságírás, a média számára képeznek újságírókat, hanem az élet minden területén fontos általános kommunikációs szint emelését is végzik.
A funkcionális analfabétizmus fenyegető veszélyével nézünk szembe, egy művelt ország nem nélkülözheti a minőségi felsőfokú kommunikációs képzést. Ezért a  Média Önszabályzó Testület szorgalmazza a szakok továbbfejlesztését, amelyhez felajánlja a MÖT tag-szervezeteiben felhalmozott szakmai tudás hasznosítását.
A Média Önszabályzó Testület a mai magyar média színvonalát nem találja megfelelőnek, korszerűnek. Jelenleg a magyar médiában, különösen a vidéki, helyi, illetve az online média területén, sok szakképzettlen, vagy nem megfelelő képzési szinten álló – szakembernek nem nevezhető – munkatársat foglalkoztatnak. Ugyanez ez az állítás igaz a vállalatok, szervezetek kommunikációs munkatársaira, például a reklám, a  public relations,vagy egyéb médiamunkások foglalkoztatására is.
A média komoly átalakuláson megy keresztül, a Gutenberg- Galaxis gondolkodás módját felváltja a Neuman-Galaxis szemlélete, azaz a hagyományos nyomtatott sajtót felváltja a korszerű elektronikus média, s különösen a közösségi média rohamtempóban fejlődik és terjed, ezért nagyobb számú, magasabban képzett – korszerű tudással rendelkező – szakemberre van szükség.
A MÖT szerint – a korszerű társadalmi elvárások alapján – Magyarországon növelni kellene a felsőfokú – egyaránt az alapszakon (BSc.) történő és az egyetemi szintű (MSc) – média, újságíró képzést.
A Média Önszabályzó Testület és a testületet létrehozó szakmai szervezetek – a Magyar Újságírók Országos Szövetsége (MÚOSZ), a Magyar Katolikus Újságírók Szövetsége (MAKUSZ), a Magyar Protestáns Újságírók Szövetsége (PRUSZ), a Magyar Újságírók Közössége (MUK), a Sajtószakszervezet és a Magyar Újságírók Romániai Egyesülete (MURE) – a kommunikációs képzés továbbfejlesztését tartja kívánatosnak.
A Média Önszabályzó Testület felajánlja az oktatási kormányzat számára a MÖT-öt létrehozó szervezeteknél felhalmozott szaktudást a kommunikációs oktatás továbbfejlesztése érdekében.
A jelen ajánlást elfogadta a Média Önszabályzó Testület minden tagja.
Budapest, 2015. március 13.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin